
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1433 

17 Σεπτεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανασυγκρότηση του Τεχνικού Συμβουλίου της Βουλής. 1 

Συγκρότηση του γνωμοδοτικού συμβουλίου εκδίκα¬ 
σης αιτήσεων θεραπείας. 2 

Πολιτογράφηση των Αλλογενών Αλλοδαπών ΚΟΥ- 
ΜΟΥΡΤΖΗ ΕΥΝΤΟΚΙΑ σύζ. ΚΩΝΣΤΑΝΤΙΝΟΥ κ.λ.π.. 3 
Πολιτογράφηση των Αλλογενών Αλλοδαπών ΜΑΧ- 
ΜΟΥΝΤ ΜΠΑΝΤΡΕΝΤΙΝ του ΜΟΧΑΜΕΝΤ ΑΧΜΕΝΤ 


κ.λπ. 4 

Σύσταση λογαριασμού και καθορισμόςτης κίνησήςτου. 5 
Καθορισμός τρόπου και διαδικασίας εκλογής εκπρο¬ 
σώπων των εργαζομένων στο Ε.Κ.Α.Κ.Β, στο Διοι¬ 
κητικό Συμβούλιο του Ε.Κ.Α.Κ.Β. 6 

Χαρακτηρισμός ως μνημείου του κτιρίου επί της οδού 
Κουμουνδούρου 28 στην περιοχή της Πλατείας 
Βάθη στο Δήμο Αθηναίων, φερόμενης ιδιοκτησίας 

Νικολάου και Γεωργίου Ξύδη. 7 

Χαρακτηρισμός ως μνημείου του κελύφους του κτιρί¬ 
ου επί της οδού Αγ. Πατέρων 11-13 και Δελβινιώτη 
στην πόλη της Κέρκυρας, φερομένης ιδιοκτησίας 
της Φιλαρμονικής Ένωσης Κερκύρας «Ο Καποδί- 
στριας». 8 


ΑΠΟΦΑΣΕΙ Σ 

Αριθ. 8501/6864 (1) 

Ανασυγκρότηση του Τεχνικού Συμβουλίου της Βουλής. 

Η ΠΡΟΕΔΡΟΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Τις διατάξεις των άρθρων 145 και 146 του Κανονισμού 
της Βουλής (Μέρος Β' - Κώδικας Οργανώσεως των Υπη¬ 
ρεσιών της Βουλής, καταστάσεων του Προσωπικού και 
άλλες διατάξεις, ΦΕΚ51Α/10.4.1997). 


2. Το υπ’ αριθμ. 4325/27.8.2004 έγγραφο του ΥΠ ΕΧΩΔΕ. 

3. Το υπ’ αριθμ. ΟΙΚ.1632/11.5.2004 έγγραφο του 
Υπουργείου Ανάπτυξης. 

4. Τις προτάσεις των κομμάτων της Βουλής που έχουν 
βουλευτές μηχανικούς. 

5. Τις υπηρεσιακές ανάγκες, αποφασίζουμε: 

Ανασυγκροτούμε το προβλεπόμενο από τις ανωτέρω 

διατάξειςτου Κανονισμούτης Βουλής Τεχνικό Συμβούλιο 
από τους: 

1. Κατσιγιάννη Αθανάσιο, βουλευτή, ως Πρόεδρο. 

2. Λέγκα Νικόλαο, βουλευτή, ως μέλος. 

3. Μανωλάκη Αγγελο, βουλευτή, ως μέλος. 

4. Ξηροτύρη - Αικατερινάρη Ασημίνα, βουλευτή, ως μέ¬ 
λος. 

5. Καλλιγιάννη Αντώνη, προϊστάμενο της Δ/νσης Τεχνι¬ 
κών Υπηρεσιών της Βουλής, με Α' βαθμό, ως μέλος. 

6. Σαββίδου - Καραμπίνη Πολύτιμη, υπάλληλο του ΥΠΕ- 
ΧΩΔΕ, αρχιτέκτονα μηχανικό με βαθμό Α', μέλος με ανα¬ 
πληρωτή της τον Γιάννακα Γεώργιο, υπάλληλο του ΥΠΕ- 
ΧΩΔΕ, αρχιτέκτονα μηχανικό με βαθμό Α'. 

7. Αγγέλη Επαμεινώνδα, υπάλληλο του ΥΠΕΧΩΔΕ, πολι¬ 
τικό μηχανικό, ως μέλος με αναπληρωτή του τον Παυλίδη 
Παλαιολόγο, υπάλληλο του ΥΠΕΧΩΔΕ, πολιτικό μηχανικό. 

8. Μουσούρο Χαράλαμπο, υπάλληλο του Υπουργείου 
Ανάπτυξης, με βαθμό Α' του κλάδου ΠΕ Μηχανικών, ως 
μέλος με αναπληρωτή του τον Παπαδόπουλο Αλέξανδρο, 
υπάλληλο του Υπουργείου Ανάπτυξης, με Δ' βαθμό του 
κλάδου ΠΕ Μηχανικών. 

Γραμματέατου Συμβουλίου ορίζουμε τον υπάλληλο της 
Βουλής με Α' βαθμό Χρηστίδη Χρήστο, με αναπληρωτή 
του τον υπάλληλο της Βουλής με Α' βαθμό Σπανάκο Γρη- 
γόρη. 

Η υπ’ αριθμ. 6080/3672/12.6.2002 απόφασή μας παύει 
να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Σεπτεμβρίου 2004 
Η ΠΡΟΕΔΡΟΣ ΤΗΣ ΒΟΥΛΗΣ 

ΑΝΝΑ ΜΠΕΝΑΚΗ - ΨΑΡΟΥΔΑ 

Αριθ. 8502/6865 (2) 

Συγκρότηση του γνωμοδοτικού συμβουλίου εκδίκασης 
αιτήσεων θεραπείας. 

Η ΠΡΟΕΔΡΟΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Τις διατάξεις των άρθρων 145 και 146 του Κανονι¬ 
σμού της Βουλής (Μέρος Β' - ΦΕΚ51Α/10.4.1997) και τις 
συναφείς της Νομοθεσίας περί Δημοσίων έργων (Ν. 
1418/84 και ΠΔ 609/85 όπως ισχύουν σήμερα). 

2. Το 4325/27.8.2004 έγγραφο του ΥΠΕΧΩΔΕ μετο οποίο 
ορίζεται εκπρόσωπος του ως μέλος του Συμβουλίου. 

3. Το υπ’ αριθμ. 10/26.4.2004 έγγραφο του κόμματος 
της Νέας Δημοκρατίας. 

4. Το άρθρο 13παρ. 1 εδ. 1 τουΝ. 1586/1986 όπως αντικα- 
ταστάθηκε μετηνπαρ. 19του άρθρου 36του Ν. 2190/1994. 

5. Την υπ’ αριθμ. 6945/29.6.2004 απόφαση Προέδρου 
Βουλής με την οποία τοποθετούνται στις Διευθύνσεις της 
Γενικής Διεύθυνσης Διοικητικής Υποστήριξης οι παρακά¬ 
τω υπάλληλοι της Βουλής: α) Ειρήνη Ηλιοπούλου του 
κλάδου ΠΕΙ Διοικητικού με βαθμό Α' προϊσταμένη στην 
Διεύθυνση Ανθρώπινου Δυναμικού, β) Χρήστος Χουντά- 
λας με βαθμό Α'του κλάδου ΠΕΙ Διοικητικού προϊστάμε¬ 
νος στην Διεύθυνση Οικονομικών Υποθέσεων και γ) Αντώ- 
νης Καλλιγιάννης του κλάδου ΠΕ6 Μηχανικών με βαθμό 
Α' προϊστάμενος στη Διεύθυνση Τεχνικών Υπηρεσιών. 

6. Το γεγονός ότι: 

α) Δεν έχει πληρωθεί μέχρι σήμερα η θέση του Προϊστα¬ 
μένου της Γ ενικής Διεύθυνσης Διοικητικής Υποστήριξης. 

β) Από τους Προϊσταμένους Διευθύνσεων της παραπά¬ 
νω παρ. 5, η Ειρήνη Ηλιοπούλου και ο Χρήστος Χουντά- 
λας είναι ομοιόβαθμοι αλλά η πρώτη έχει περισσότερα 
χρόνια υπηρεσίας στο βαθμό Α' που κατέχει. 

7. Τις διατάξεις της παρ. 9δ του άρθρου 19 του 
Ν. 1599/1986 (ΦΕΚ75/Α/11.6.1986). 

8. Τις υπηρεσιακές ανάγκες, αποφασίζουμε: 

Συγκροτούμε το προβλεπόμενο από το άρθρο 146 παρ. 6 

του Κανονισμού της Βουλής (Μέρος Β' - ΦΕΚ51 /Α/1997) τρι¬ 
μελές γνωμοδοτικό συμβούλιο, αποτελούμενο από τους: 

1. Αντώνη Μπέζα, βουλευτή, ως Πρόεδρο. 

2. Ειρήνη Ηλιοπούλου, προϊσταμένη στη Δ/νση Ανθρώ¬ 
πινου Δυναμικού,ως τακτικό μέλος, με αναπληρωτή της 
τον Χρήστο Χουντάλα, προϊστάμενο στη Διεύθυνση Οικο¬ 
νομικών Υποθέσεων. 

3. Αντώνη Καλλιγιάννη, προϊστάμενο στη Δ/νση Τεχνι¬ 
κών Υπηρεσιών της Βουλής ή Αναστάσιο Γεωργίου, ΜΗ, 
του κλάδου ΠΕ Μηχανολόγων Ηλεκτρολόγων, υπάλληλο 
του ΥΠΕΧΩΔΕ, ανάλογα με τις απαιτούμενες γνώσεις για 
το εκάστοτε εξεταζόμενο θέμα. 

Εισηγητή των συζητουμένων θεμάτων ορίζουμε τον 
Αντώνη Καλλιγιάννη ή τον Αναστάσιο Γεωργίου. 

Γραμματέα του Συ μβουλίου για την τήρηση των πρακτι¬ 
κών ορίζουμε τον υπάλληλο της Βουλής με Α' βαθμό Χρη- 
στίδη Χρήστο, με αναπληρωτή του τον υπάλληλο της 
Βουλής με Α' βαθμό Σπανάκο Γρηγόρη. 

Εργο του Συμβουλίου είναι η γνωμοδότηση επί αιτήσε¬ 
ων θεραπείας που επιδίδονται στον Πρόεδρο της Βουλής 
εκ μέρους αναδοχών έργων που εκτελεί η Βουλή σύμφω¬ 
να με τις διατάξεις περί δημοσίων έργων. 

Η υπ’ αριθμ. 4053/325/3.8.2001 απόφασή μας παύει να 
ισχύει. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Σεπτεμβρίου 2004 
Η ΠΡΟΕΔΡΟΣ ΤΗΣ ΒΟΥΛΗΣ 

ΑΝΝΑ ΜΠΕΝΑΚΗ - ΨΑΡΟΥΔΑ 

-♦- 

(3) 

Πολιτογράφηση των Αλλογενών Αλλοδαπών ΚΟΥΜΟΥΡ- 
ΤΖΗ ΕΥΝΤΟΚΙΑ σύζ. ΚΩΝΣΤΑΝΤΙΝΟΥ κ.λ.π.. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

1. Με την υπ’ αριθμ. Φ. 51636/13514/17.8.2004 απόφα¬ 
ση του Υφυπουργού Εσωτερικών Δημόσιας Διοίκησης 
και Αποκ/σης: α) γίνεται δεκτή η από 25.4.1996 αίτηση 
πολιτογράφησης της αλλογενούς αλλοδαπής ΚΟΥ- 
ΜΟΥΡΤΖΗ ΕΥΝΤΟΚΙΑ συζ. ΚΩΝΣΤΑΝΤΙΝΟΥ, για την 
απόκτηση της Ελληνικής ιθαγένειας και β) εγκρίνεται η 
αλλαγή του κυρίου ονόματος της από «ΕΥΝΤΟΚΙΑ» σε 
«ΕΥΔΟΚΙΑ». 

2. Με την υπ’ αριθμ. Φ. 99462/8137/10.9.2004 απόφαση 
του Υφυπουργού Εσωτερικών Δημόσιας Διοίκησης και 
Αποκέντρωσης, γίνεται δεκτή η από 24.7.2003 αίτηση πο¬ 
λιτογράφησης της αλλογενούς αλλοδαπής ΚΟΚΚΩΝΗ 
ΡΑΝΤΙΤΣΑτου ΓΚΕΟΡΓΚΕ, για την απόκτηση της Ελληνι¬ 
κής ιθαγένειας. 

Ο ΥΦΥΠΟΥΡΓΟΣ 

Α. ΝΑΚΟΣ 
-♦- 

(4) 

Πολιτογράφηση των Αλλογενών Αλλοδαπών ΜΑΧΜΟΥ- 
ΝΤ ΜΠΑΝΤΡΕΝΤΙΝ του ΜΟΧΑΜΕΝΤ ΑΧΜΕΝΤ κ.λπ. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

1. Με την υπ’ αριθμ. Φ. 49198/12205/10.9.2004 απόφα¬ 
ση του Υφυπουργού Εσωτερικών Δημόσιας Διοίκησης και 
Αποκέντρωσης, γίνεται δεκτή η από 8.2.1996 αίτηση πο¬ 
λιτογράφησης του αλλογενούς αλλοδαπού ΜΑΧΜΟΥΝΤ 
ΜΠΑΝΤΡΕΝΤΙΝ του ΜΟΧΑΜΕΝΤ ΑΧΜΕΝΤ για την από¬ 
κτηση της Ελληνικής ιθαγένειας. 

2. Με την υπ’ αριθμ. Φ. 63192/1681/5.7.2004 απόφαση 
του Υφυπουργού Εσωτερικών Δημόσιας Διοίκησης και 
Αποκέντρωσης, γίνεται δεκτή η από 15.10.1993 αίτηση 
πολιτογράφησης της αλλογενούς αλλοδαπής ΧΕΝΣ ΣΟΥ¬ 
ΖΑΝ του ΣΑΦΙΚ ΣΑΙΝΤ, για την απόκτηση της Ελληνικής 
ιθαγένειας. 

Ο ΥΦΥΠΟΥΡΓΟΣ 

Α. ΝΑΚΟΣ 
-♦- 

Αριθ. 2/43545/Β0041 (5) 

Σύσταση λογαριασμού και καθορισμός της κίνησής του. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 1646/1951 περί κυρώσεως και 

συμπληρώσεωςτου Α.Ν. 1500/1950 «Περί ρυθμίσεωςτων 
εκτός Δημόσιας ληψοδοσίας ειδικών λογαριασμών». 

2. Τιςδιατάξειςτωνάρθρωνβΐ και62του Ν. 2362/1995 
«Περί Δημοσίου Λογιστικού Ελέγχου Δαπανών του Κρά¬ 
τους» και άλλες διατάξεις. 

3. Την υπ’ αριθμ. 15339/Δ/ΟΕ91/31.3.2004 απόφαση 
του Υπουργού Οικονομίας και Οικονομικών για τη μεταβί¬ 
βαση εξουσίας να υπογράφουν «Με εντολή Υπουργού», 
στους Γενικούς Γραμματείς, στο Γενικό Γραμματέα Δη¬ 
μοσιονομικής πολιτικής κ.λπ. 

4. Την υπ’ αριθμ. Ε(2000) 1101 -ΕΙ_/ 28.4.2000 απόφαση 
της Επιτροπής Ευρωπαϊκών Κοινοτήτων σχετικά με τη θέ¬ 
σπιση γενικών κατευθύνσεων για την κοινοτική πρωτο¬ 
βουλία ΙΝΤΕΒΒΕ6 III που αφορά τη διευρωπαϊκή συνερ¬ 
γασία με σκοπό την ενθάρρυνση της αρμονικής και ισόρ¬ 
ροπης ανάπτυξης του ευρωπαϊκού εδάφους. 

5. Το υπ’ αριθμ. 32279/Α.Πλ.4071/5.9.2004 έγγραφο 
της Ειδικής Υπηρεσίας Αρχής Πληρωμής του Υπουργείου 
Οικονομίας και Οικονομικών, με το οποίο ζητείται το 
άνοιγμα του λογαριασμού. 

6. Τον Κανονισμό (ΕΚ) 1260/1999 περί γενικών διατάξε¬ 
ων για τα Διαρθρωτικά Ταμεία. 

7. Το Ν. 2860/2000 (ΦΕΚ 251/Α/14.11.2000) «Διαχείρι¬ 
ση, παρακολούθηση και έλεγχος του Κοινοτικού Πλαισί¬ 
ου Στήριξης και άλλες διατάξεις». 

8. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Α. Εγκρίνουμε τη σύσταση στην Τράπεζα της Ελλάδας 
(κεντρικό κατάστημα) υπό τον πρωτοβάθμιο λογαριασμό 
7100 ενός δευτεροβάθμιου λογαριασμού σε ΕΥΡΩ, με 
ονομασία «Ε.Δ Απολήψεις από το ΕΤΠΑ για την εκτέλεση 
της Κ.Π ΙΝΤΕΒΒΕΟ III Ελλάδα - Τουρκία». 

Β. Καθορίζουμε την κίνηση του ανωτέρω λογαριασμού 
ως ακολούθως: 

Ο εν λόγω λογαριασμός θα πιστώνεται με τα ποσά που 
θα μεταφέρονται απ’ ευθείας σ’ αυτόν με εντολές της Επι¬ 
τροπής Ευρωπαϊκών Κοινοτήτων για τη χρηματοδότηση 
προγραμμάτων από το Ευρωπαϊκό Ταμείο Περιφερεια¬ 
κής Ανάπτυξης. 

Η Τράπεζα της Ελλάδος θα αναγγέλλει το ταχύτερο δυ¬ 
νατό στην 41η Διεύθυνση Δημοσιονομικών Σχέσεων με 
την Ε. Ε. τμήμα Β' Χρηματικών Δοσοληψιών, κάθε ενερ- 
γούμενη πίστωση των λογαριασμών αυτών, με πληροφο¬ 
ριακά στοιχεία για την ταυτότητα του έργου ή την αιτία για 
την οποία έγινε η εγγραφή. 

Η χρέωση των εν λόγω λογαριασμών θα γίνεται μόνο με 
εντολές που θα εκδίδει η ανωτέρω Διεύθυνση Δημοσιο¬ 
νομικών Σχέσεων με την Ε. Ε. κατόπιν εγγράφου της «Αρ¬ 
χής Πληρωμής» της Γενικής Γραμματείας Επενδύσεων 
και Ανάπτυξης του Υπουργείου Οικονομίας και Οικονομι¬ 
κών. Το αντίστοιχο ποσό θα μεταφέρεται σε πίστωση του 
λογαριασμού 23 200542 «Έσοδα από Ε. Ε - ΥΠΟΙΚ - Δη¬ 
μόσιες Επενδύσεις» και στην μερίδα του «Ταμείου Υπο¬ 
λόγου Συμψηφισμών». Σε περίπτωση που ο δικαιούχος 
της χρηματοδότησης από την Ε. Ε. είναι άλλος φορέας 
εκτός του Δημοσίου, το αντίστοιχο ποσό θα μεταφέρεται 
στο λογαριασμού του δικαιούχου. 

Ο Υπόλογος Συμψηφισμών μετά την αναγγελία της 
Τράπεζας της Ελλάδος για την μεταφορά του αντίστοι¬ 


χου ποσού στον ανωτέρω λογαριασμό του Δημοσίου (23 
200542), θα εμφανίζει αυτό στα έσοδα του Κρατικού Προ¬ 
ϋπολογισμού και στον Κ.Α εσόδου που θα αναφέρεται 
στο σχετικό έγγραφο της Διεύθυνσης Δημοσιονομικών 
Σχέσεων με την Ε. Ε. προς την Τράπεζα της Ελλάδος, που 
θα κοινοποιείται σ’ αυτόν. 

Κάθε μήνα, η Τράπεζα της Ελλάδος, θα στέλνει αντί¬ 
γραφα κίνησης των εν λόγω λογαριασμών, που συνιστώ- 
νται με την παρούσα απόφαση, στη Διεύθυνση 41η Δημο¬ 
σιονομικών Σχέσεων με την Ε. Ε. τμήμα Β' Χρηματικών Δο¬ 
σοληψιών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Σεπτεμβρίου 2004 

Με εντολή Υπουργού 
Ο Γενικός Γραμματέας Δημ/κής Πολιτικής 
ΓΕΩΡΓΙΟΣ ΚΟΥΡΗΣ 

-♦- 

Αριθ. Π4/Γ.Π.33952 (6) 

Καθορισμός τρόπου και διαδικασίας εκλογής εκπροσώ¬ 
πων των εργαζομένων στο Ε.Κ.Α.Κ.Β. στο Διοικητικό 
Συμβούλιο του Ε.Κ.Α.Κ.Β. 

Ο ΥΦΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Την υπ’ αριθμ. 27304 απόφαση «Περί ανάθεσης αρ¬ 
μοδιοτήτων» στους Υφυπουργούς Υγείας και Κοινωνικής 
Αλληλεγγύης, Αθ. Γιαννόπουλο και Γ. Κωνσταντόπουλο» 
(ΦΕΚ 517/τ.Β'/17.3.2004). 

2. Της παραγράφου 4 του άρθρου 6 του Ν. 3106/2003 
(ΦΕΚ 30/10.2.2003). 

3. Του άρθρου 29Α του Ν. 1588/1992 (ΦΕΚ 137/τ.Α'), 
όπως συμπληρώθηκε με το άρθρο 27 του Ν. 2081/1992 
(ΦΕΚ 154/τ.Α') και τροποποιήθηκε με το άρθρο 1 παρ. 2α 
του Ν. 2469/1997 (ΦΕΚ38/τ.Α'). 

4. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Προϋπολογισμού του Εθνικού 
Κέντρου Άμεσης Κοινωνικής Βοήθειας (Ε.Κ.Α.Κ.Β.), απο¬ 
φασίζουμε: 

Άρθρο 1 

Με την απόφαση αυτή ρυθμίζονται τα θέματα που ανα- 
φέρονται στη διαδικασία και στον τρόπο εκλογής ενός (1) 
αιρετού εκπροσώπου των εργαζομένων στο Διοικητικό 
Συμβούλιο του Ε.Κ.Α.Κ.Β. σύμφωνα με τις διατάξεις της 
παραγράφου 4 του άρθρου 6 του Ν. 3106/2003. 

Άρθρο 2 

Τρόπος Εκλογής 

1. Το μέλος του Δ.Σ του Ε.Κ.Α.Κ.Β. που εκπροσωπεί 
τους εργαζομένους σ’ αυτό εκλέγεται με άμεση, καθολι¬ 
κή και μυστική ψηφοφορία για διάρκεια θητείας τριών (3), 
ετών που διεξάγεται τον τελευταίο μήνα της θητείας του 
κάθε Δ/κου Συμβουλίου. 

Με απόφαση του Προέδρου του Δ.Σ. του Ε.Κ.Α.Κ.Β. συ- 
γκαλούνται γενικές συνελεύσεις, στην έδρα της Κεντρι¬ 
κής Υπηρεσίας για τους εργαζόμενους στο Νομό Αττικής 
και στις έδρες των παραρτημάτων για τους εργαζόμε- 

νους σ’αυτά, σε καθορισμένη ημερομηνία, χώρο και ώρα, 
για την εκλογή εφορευτικών επιτροπών. 

2. Οι εκλογές διεξάγονται την ίδια ημέρα στην έδρα της 
Κεντρικής Υπηρεσίας και στις έδρες των παραρτημάτων 
όπως αυτά καθορίζονται στον οργανισμό του Ε.ΚΑ.Κ.Β. 

Οι εργαζόμενοι ψηφίζουν αυτοπροσώπως στην έδρα 
της Κεντρικής Υπηρεσίας ή στις έδρες των παραρτημά¬ 
των του Ε.Κ.Α.Κ.Β., ανάλογα με το που υπηρετούν κατά 
την ημέρα διεξαγωγής των εκλογών. 

Άρθρο 3 

Δικαίωμα του εκλέγειν και εκλέγεσθαι 

1. Δικαίωμα να εκλέγουν και να εκλέγονται έχουν όλοι οι 
υπάλληλοι που υπηρετούν στο Ε.Κ.Α.Κ.Β. με σχέση εργα¬ 
σίας Δημοσίου Δικαίου (μόνιμοι δόκιμοι ή με θητεία) και 
με σχέση εργασίας ιδιωτικού δικαίου αορίστου χρόνου. 
Όσοι υπάλληλοι είναι αποσπασμένοι σε άλλη υπηρεσία 
και δεν λήγει η απόσπασή τους πριν την ημερομηνία έναρ¬ 
ξης της νέας θητείας του Δ/κου Συμβουλίου, έχουν δικαί¬ 
ωμα να εκλέγουν αλλά όχι να εκλέγονται. Τα εκλογικό 
τους δικαίωμα μπορούν να ασκήσουν στην πλησιέστερη 
πόλη, στην έδρα της Κεντρικής Υπηρεσίας ή στις έδρες 
των Παραρτημάτων όπου υπηρετούν 

2. Ο χρόνος απουσίας των εργαζομένων για την εκτέλε¬ 
ση των εκλογικών καθηκόντων τους θεωρείται ως χρόνος 
διατεταγμένης υπηρεσίας. 

Άρθρο 4 

Πίνακας Εκλογέων 

1. Με ευθύνη της Διεύθυνσης Διοικητικού του 
Ε.Κ.Α.Κ.Β. συντάσσονται πίνακες εκλογέων των εργαζο¬ 
μένων στην Κεντρική Υπηρεσία και τα παραρτήματα του 
Ε.Κ.Α.Κ.Β., που τοιχοκολλούνται στις έδρες αυτών και 
κοινοποιούνται στους ενδιαφερομένους μαζί με την από¬ 
φαση σύγκλησης των γενικών συνελεύσεων είκοσι (20) 
τουλάχιστον ημέρες πριν από την ημέρα σύγκλησης αυ¬ 
τών. 

2. Κάθε εκλογέας μπορεί να ζητήσει με αίτησή του στη 
Διεύθυνση Διοικητικού, την εγγραφή του στον οικείο πί¬ 
νακα καθώς και τη διόρθωση κάθε στοιχείου της εγγρα¬ 
φής του που εσφαλμένα τυχόν έχει καταχωρηθεί στον κα¬ 
τάλογο ή έχει μεταβληθεί μετά την κατάρτισή του. 

Οι αιτήσεις μπορούν να υποβάλλονται και τηλεφωνικά ή 
με ΡΑΧ μέσα σε αποκλειστική προθεσμία πέντε (5) ημε¬ 
ρών από την ανακοίνωσή τους. 

3. Μέσα στην ίδια προθεσμία της προηγούμενης παρα¬ 
γράφου και με τον ίδιο τρόπο, καθένας που έχει το δικαί¬ 
ωμα να εκλεγεί μπορεί να υποβάλλει ένσταση για τη δια¬ 
γραφή κάποιου από τους πίνακες εκλογέων για λόγους 
που αναφέρονται στην ιδιότητά του ως εκλογέας. 

4. Η Διεύθυνση Διοικητικού του Ε.Κ.Α.Κ.Β. εξετάζει τις 
αιτήσεις και τις ενστάσεις και επιφέρει τις σχετικές μετα¬ 
βολές στους πίνακες εκλογέων. 

Οι πίνακες οριστικοποιούνται δέκα (10) ημέρες πριν 
από τη σύγκλιση των γενικών συνελεύσεων και εγκρίνο- 
νται από αυτές. 

Άρθρο 5 

Υποβολή Υποψηφιοτήτων 

Όσοι από τους γραμμένους στην κατάσταση των εκλο¬ 
γέων επιθυμούν να είναι υποψήφιοι για την εκλογή τους 
ως εκπροσώπου των εργαζομένων, υποβάλλουν εγγρά- 


φως δήλωση στην Κεντρική Εφορευτική Επιτροπή επτά 
(7) τουλάχιστον ημέρες πριν από τη διεξαγωγή των 
εκλογών. Για την εκλογή ως εκπροσώπου των εργαζο¬ 
μένων επιτρέπεται η υποβολή μόνο μεμονωμένων υπο¬ 
ψηφιοτήτων οι οποίες καταχωρούνται σε ενιαίο ψηφο¬ 
δέλτιο. 

Άρθρο 6 

Εκλογή Εφορευτικών Επιτροπών 

1. Οι Γ ενικές Συνελεύσεις της Κεντρικής Υπηρεσίας και 
των παραρτημάτων του Ε.Κ.Α.Κ.Β. έχουν απαρτία εφό¬ 
σον είναι παρόντα το 50 +1 των εκλογέων, με βάση τους 
πίνακες εκλογέων. Σε περίπτωση που δεν υπάρχει απαρ¬ 
τία η Γ.Σ. επαναλαμβάνεται σε 5-7 ημέρες και βρίσκεται 
σε απαρτία με την παρουσία του 1 /4 επαναλαμβάνεται κά¬ 
θε 7 ημέρες μέχρι να διαπιστωθεί απαρτία με την παρου¬ 
σία τουλάχιστον του 1/6 των εκλογέων. 

2. Από τη Γ ενική Συνέλευση της Κεντρικής Υπηρεσίας 
του Ε.Κ.Α.Κ.Β. εκλέγεται με μυστική ψηφοφορία πεντα¬ 
μελής (5) Κεντρική Εφορευτική Επιτροπή, με ισάριθμα 
αναπληρωματικά μέλη. Μετην ίδια διαδικασία από τις Γ.Σ. 
τωνπαραρτημάτωντου Ε.Κ.Α.Κ.Β. εκλέγεται για κάθε πα¬ 
ράρτημα τριμελής (3) Εφορευτική Επιτροπή με ισάριθμα 
αναπληρωματικά μέλη. 

3. Η Γ.Σ. της Κεντρικής Υπηρεσίας, μετά την εκλογή της 
Εφορευτικής Επιτροπής ορίζει την ημερομηνία διεξαγω¬ 
γής των εκλογών ή εξουσιοδοτεί την Κεντρική Εφορευτική 
Επιτροπή να την ορίσει, μέσα σε δέκα πέντε (15) ημέρες το 
αργότερο από την ημέρα σύγκλισης της Γ.Σ. Η διαδικασία 
εκλογήςτων Εφορευτικών Επιτροπώντωνπαραρτημάτων 
του Ε.Κ.Α.Κ.Β. θα πρέπει να έχει περατωθεί τουλάχιστον 
τρεις (3) ημέρες πριν τη διεξαγωγή των εκλογών. 

Σε περίπτωση που για οποιονδήποτε λόγο, δεν έγινε δυ¬ 
νατό να εκλεγεί Εφορευτική Επιτροπή σε κάποιο παράρ¬ 
τημα τότε διενεργείται από την Κεντρική Εφορευτική Επι¬ 
τροπή κλήρωση τριών (3) ατόμων, με τους αναπληρωτές 
τους, από τον αντίστοιχο πίνακα εκλογέων του παραρτή¬ 
ματος που αποτελούν και την Εφορευτική Επιτροπή για 
το παράρτημα αυτό. 

4. Στην πρώτη συνεδρίαση τα μέλη της Κεντρικής Εφο¬ 
ρευτικής Επιτροπής ορίζουν με κλήρωση μεταξύ τουςτον 
Πρόεδρο της Κεντρικής Εφορευτικής Επιτροπής. Η Εφο¬ 
ρευτική Επιτροπή διευθύνει την εκλογή και τηρεί βιβλίο 
πρακτικών και πρωτόκολλο ψηφοφορίας. 

Ο Πρόεδρος της Επιτροπής αναθέτει σε ένα από τα μέ¬ 
λη της καθήκοντα Γραμματέα για τη σύνταξη πρακτικών. 
Μέλος της Κεντρικής Εφορευτικής Επιτροπής, εξουσιο¬ 
δοτείται από τον Πρόεδρό της, για την παραλαβή των 
αποτελεσμάτων που στέλνουν τηλεγραφικά ή τηλεφωνι¬ 
κά ή με ΡΑΧ οι άλλες Εφορευτικές Επιτροπές των παραρ¬ 
τημάτων καθώς και για την παράδοση και παραλαβή του 
εκλογικού υλικού. Με την ίδια διαδικασία της κλήρωσης 
ορίζονται και οι Πρόεδροι των τριμελών Επιτροπών των 
παραρτημάτων. 

5. Οι Εφορευτικές Επιτροπές αποφασίζουν για οποιο- 
δήποτε θέμα κατά πλειοψηφία και λειτουργούν σύμφωνα 
με τους γενικούς κανόνες που διέπουντη λειτουργία των 
συλλογικών οργάνων. 

6. Βιβλίο πρακτικών και Πρωτόκολλο ψηφοφορίας τη¬ 
ρούν και οι Εφορευτικές Επιτροπές των παραρτημάτων 
του Ε.Κ.Α.Κ.Β. που μετά το πέρας της ψηφοφορίας μαζί 

με το υλικό των εκλογών αποστέλλουν στο εξουσιοδοτη¬ 
μένο μέλος της Κεντρικής Εφορευτικής Επιτροπής. 

7. Οι Εφορευτικές Επιτροπές χρησιμοποιούν τη σφρα¬ 
γίδα της υπηρεσίας. Ο Γραμματέας της Επιτροπής μετά 
το τέλος της ψηφοφορίας παραδίδει τη σφραγίδα στην 
Υπηρεσία. 

8. Οι Εφορευτικές Επιτροπές μεριμνούν για την προε¬ 
τοιμασία του καταστήματος ψηφοφορίας, τον εφοδιασμό 
του με αναγκαία εκλογικά είδη, όπως κάλπες, έπιπλα, ει¬ 
δικό χώρισμα (παραβάν). 

Το κατάστημα ψηφοφορίας διευθετείται κατά τρόπο 
ώστε να εξασφαλίζεται η μυστικότητα της ψηφοφορίας. 
Οι δαπάνες για την κατασκευή καλπών και την προμήθεια 
του λοιπού εκλογικού υλικού βαρύνουντο Ε.Κ.Α.Κ.Β. η Δι¬ 
οίκηση του οποίου υποχρεούται να παρέχει οποιαδήποτε 
βοήθεια για την εκτέλεση του έργου των Εφορευτικών 
Επιτροπών. 

Άρθρο 7 

Ανακήρυξη Υποψηφίων 

1. Επτά ημέρες πριν από την ημέρα διεξαγωγής των 
εκλογών, η Κεντρική Εφορευτική Επιτροπή ανακηρύσσει 
όσους υπέβαλλαν υποψηφιότητα, με την τοιχοκόλληση 
του σχετικού πίνακα. Αντίγραφο του πίνακα ανακοινώνε¬ 
ται τηλεφωνικά και αποστέλλεται στον πίνακα ανακοινώ- 
σεωντης Κεντρικής Υπηρεσίας αυθημερόν στα παραρτή¬ 
ματα του Ε.Κ.Α.Κ.Β. 

2. Μέσα σε προθεσμία δύο (2) ημερών από την τοιχο¬ 
κόλληση του πίνακα υποψηφίων, καθένας που είναι γραμ¬ 
μένος στον πίνακα εκλογέων μπορεί να υποβάλλει στην 
Κεντρική Εφορευτική Επιτροπή είτε αυτοπροσώπως είτε 
με ΐαχ, ένσταση για τη διαγραφή κάποιου από τον πίνακα 
υποψηφίων, εφ όσον υπόκειται σε στέρηση του δικαιώ¬ 
ματος του εκλέγεσθαι. Την επομένη από τη λήξη της προ¬ 
θεσμίας, η Κεντρική Εφορευτική Επιτροπή εξετάζειτις εν¬ 
στάσεις και καταρτίζειτον οριστικό πίνακα υποψηφίων, τον 
οποίο τοιχοκολλεί στον πίνακα ανακοινώσεων της Κ.Υ και 
αποστέλλει αυθημερόν στα παραρτήματα του Ε.Κ.Α.Κ.Β. 

Άρθρο 8 

Ψηφοδέλτια - Φάκελοι 

1. Το ψηφοδέλτιο είναι ενιαίο. Τα ψηφοδέλτια είναι ομοι¬ 
όμορφα, αποτελούνται από λευκό χαρτί και μπορεί να εί¬ 
ναι έντυπα ή χειρόγραφα αναπαραγόμενα με φωτοτυπικά 
μηχανήματα σε ίδιο χαρτί. 

Τα ψηφοδέλτιαπεριλαμβάνουντοντίτλοτου Ε.Κ.Α.Κ.Β. 
και το ονοματεπώνυμο των υποψηφίων με αλφαβητική 
σειρά. 

2. Οι φάκελοι μέσα στους οποίους κλείνονται τα ψηφο¬ 
δέλτια, κατασκευάζονται ομοιόμορφα από αδιαφανές 
χαρτί λευκής απόχρωσης, με τη φροντίδα της Διεύθυν¬ 
σης Διοικητικού του Ε.Κ.Α.Κ.Β. και τα οποία παραδίδει 
στην Κεντρική Εφορευτική Επιτροπή. 

3. Τα ψηφοδέλτια εκτυπώνονται σε αριθμό τουλάχιστον 
διπλάσιο του αριθμού των γραμμένων στον πίνακα των 
εκλογέων. 

4. Η Κεντρική Εφορευτική Επιτροπή φροντίζει ώστε τα 
ψηφοδέλτια και οι φάκελοι να έχουν φθάσει σε όλες τις 
Εφορευτικές Επιτροπές των παραρτημάτων μία (1) ημέ¬ 
ρα τουλάχιστον πριν τις εκλογές. 

5. Λέξεις, υπογραμμίσεις, διαγραφές ή στίγματα ή άλλα 
σημεία ή σχήματα που σημειώνονται σε οποιαδήποτε 


πλευρά του ψηφοδελτίου επάγονται ακυρότητα, αποτε¬ 
λούν διακριτικά γνωρίσματα που παραβιάζουν το απόρ¬ 
ρητο της ψηφοφορίας. Για τους παραπάνω λόγους, τίθε¬ 
ται θέμα ακυρότητας και των φακέλων που κλείνονται τα 
ψηφοδέλτια. 

6. Το ψηφοδέλτιο είναι επίσης άκυρο και στις εξής περι¬ 
πτώσεις: 

α) Εάν βρεθεί σε φάκελο που δεν είναι σύμφωνος με τα 
παραπάνω 

β) Εκτυπώθηκε σε χαρτί που διαφέρει ολοφάνερα από 
τα άλλα. 

γ) Βρεθεί σε φάκελο που δεν φέρει τη μονογραφή του 
Προέδρου της Εφορευτικής Επιτροπής. 

δ) Βρεθούν στο φάκελο περισσότερα από 1 ψηφοδέλ¬ 
τια που έχουν σταυρό υπέρ διαφορετικών υποψηφίων. Αν 
όμως έχουν σταυρό στον ίδιο υποψήφιο, είναι έγκυρα και 
υπολογίζονται ως μία ψήφος. 

ε) Εχει περισσότερους από (1) σταυρό. 

στ) Δεν έχει καθόλου σταυρούς. 

Άρθρο 9 

Αντιπρόσωπος και Πληρεξούσιος υποψηφίων 

1. Κάθε υποψήφιος έχει δικαίωμα να διορίσει έναν αντι¬ 
πρόσωπο με έναν αναπληρωματικό στο κατάστημα ψη¬ 
φοφορίας. 

Ο διορισμός γίνεται με γραπτή δήλωση του υποψηφίου 
στον αντιπρόσωπο, που παραδίδεται στην Εφορευτική 
Επιτροπή. Για το διορισμό γίνεται μνεία στο βιβλίο των 
πρακτικών της εκλογής. 

2. Οι αντιπρόσωποι και οι αναπληρωτές των αντιπρο¬ 
σώπων των υποψηφίων πρέπει να είναι υποχρεωτικά 
υπάλληλοι του Ε.Κ.Α.Κ.Β. και δεν επιτρέπεται να αποτε¬ 
λούν μέλη των Εφορευτικών Επιτροπών. 

3. Οι υποψήφιοι ή οι αντιπρόσωποί τους ή όταν αυτοί 
λείπουν, οι αναπληρωτές τους, έχουν δικαίωμα να πα- 
ρευρίσκονται στην αίθουσα ψηφοφορίας, να διατυπώ¬ 
νουν κάθε παρατήρηση ή ένσταση σχετικά με την τάξη 
της ψηφοφορίας για το συμφέροντων υποψηφίων, να πα- 
ρευρίσκονται στη διαλογή των ψήφων και να ασκούν κά¬ 
θε άλλο δικαίωμα που επιτρέπεται από την απόφαση αυ¬ 
τή. Η απουσία υποψηφίων και των αντιπροσώπων ή των 
αναπληρωτών τους δεν εμποδίζει τις εκλογικές διεργα¬ 
σίες. 

Άρθρο 10 

Διαδικασία Εκλογών 

1. Η ψηφοφορία διαρκεί μία (1) ημέρα μόνο, από της 
ανατολής μέχρι δύσης του ηλίου. Την ορισμένη ημέρα 
της ψηφοφορίας και μία ώρα πριν από την έναρξή της τα 
μέλη της Εφορευτικής Επιτροπής είναι υποχρεωμένα να 
βρίσκονται στο κατάστημα ψηφοφορίας για να παραλά- 
βουντο κατάστημα, την κάλπη, τα έπιπλα και τα υπόλοιπα 
εκλογικά είδη. 

2. Ακολούθως ανοίγεται η κάλπη και εξετάζεται από την 
Επιτροπή και τους παρευρισκόμενους υποψηφίους ή 
τους αντιπροσώπους τους ή τους αναπληρωτές τους και 
κατόπιν κλείνεται και σφραγίζεται από την Επιτροπή. 

3. Για τις ενέργειες των παραγράφων 1 και 2 του άρ¬ 
θρου αυτού συντάσσεται πρακτικό που υπογράφεται από 
την Επιτροπή και τους παρευρισκομένους υποψηφίους ή 
τους αντιπροσώπους τους ή τους αναπληρωτές τους. 

4. Ο Πρόεδρος της Εφορευτικής Επιτροπής κηρύσσει 
την έναρξη της ψηφοφορίας και καλεί τους εκλογείς να 
ψηφίσουν. Οι εκλογείς ψηφίζουν μόνο αυτοπροσώπως 
και δεν επιτρέπεται η ψήφος με αλληλογραφία. Οι εκλο¬ 
γείς προσέρχονται στο κατάστημα και παρουσιάζονται 
στην Εφορευτική Επιτροπή που ελέγχει την ταυτότητά 
τους και επαληθεύει την εγγραφή τους στον πίνακα εκλο¬ 
γέων. Αν δεν έχουν αστυνομική ταυτότητα προσκομίζουν 
κάθε άλλο αποδεικτικό της ταυτότητας έγγραφο που έχει 
εκδοθεί από φορέα του δημόσιου τομέα και φέρει φωτο¬ 
γραφία του υπαλλήλου. Σε περίπτωση που δεν προσκομί¬ 
ζεται τέτοιο έγγραφο, ο εκλογέας γίνεται δεκτός για την 
άσκηση του εκλογικού δικαιώματος μόνο εάν είναι γνω¬ 
στός σε δύο τουλάχιστον μέλη της Εφορευτικής Επιτρο¬ 
πής που πιστοποιούν την ταυτότητά του. 

5. Η Εφορευτική Επιτροπή δίνει σε κάθε εκλογέα ένα 
φάκελο σφραγισμένο με τη σφραγίδα του Ε.Κ.Α.Κ.Β. και 
μονογραφημένο από τον Πρόεδρό της καθώς και ένα ψη¬ 
φοδέλτιο. 

6. Ο εκλογέας υποχρεωτικά αποσύρεται μόνος πίσω 
από το ειδικό διαχώρισμα (παραβάν). Αφού σημειώσει με 
σταυρό προτίμησης μόνο έναν υποψήφιο από τους ανα¬ 
γραφόμενους στο ενιαίο ψηφοδέλτιο, τοποθετεί το ψη¬ 
φοδέλτιο στο φάκελο που του έχει παραδοθεί. Μετά επι¬ 
στρέφει στην Εφορευτική Επιτροπή, επιδεικνύει το φάκε¬ 
λο στον Πρόεδρό της και στους παριστάμενους ώστε να 
είναι εμφανές ότι κρατά ένα μόνο φάκελο με τη σφραγίδα 
του Ε.Κ.Α.Κ.Β. και τη μονογραφή του Προέδρου και στη 
συνέχεια το ρίχνει στην κάλπη. 

7. Ο σταυρός προτίμησης τίθεται δεξιά ή αριστερά των 
ονοματεπώνυμων των υποψηφίων με στυλογράφο χρώ¬ 
ματος μπλε ή μαύρου. 

8. Το ονοματεπώνυμο των εκλογέων που ψηφίζουν κα¬ 
θώς και ο αριθμός που έχουν στον πίνακα εκλογέων ανα¬ 
γράφονται, κατά σειρά προσέλευσής τους, στο Πρωτό¬ 
κολλο ψηφοφορίας που τηρεί η Εφορευτική Επιτροπή. 
Όταν τελειώσει η ψηφοφορία, κλείνεταιτο Πρωτόκολλο 
ψηφοφορίας και υπογράφεται από τα μέλη της Επιτρο¬ 
πής και τους παρευρισκόμενους υποψηφίους ή αντιπρο¬ 
σώπους ή αναπληρωτές τους. 

9. Η φροντίδα για την τήρηση της δημόσιας τάξης στον 
τόπο της ψηφοφορίας και γύρω από αυτόν ανήκει στην 
Εφορευτική Επιτροπή με επιτηρητή τον Πρόεδρό της. 
Απαγορεύεται σε όλη τη διάρκεια της ψηφοφορίας η πα¬ 
ραμονή στην αίθουσα ψηφοφορίας άλλου προσώπου 
εκτός από τα μέλη της Εφορευτικής Επιτροπής και τους 
υποψηφίους ή τους αντιπροσώπους τους ή τους αναπλη¬ 
ρωτές τους. 

10. Η Εφορευτική Επιτροπή μπορεί να παρατείνει την 
ψηφοφορία εφόσον έχουν προσέλθει πριν από τη λήξη 
της εκλογής και δεν μπόρεσαν να ψηφίσουν. Η ώρα της 
περάτωσης της ψηφοφορίας καθώς και ο λόγος της τυ¬ 
χόν παράτασής της αναγράφεται στο βιβλίο πρακτι¬ 
κών. 

Άρθρο 11 

Ενστάσεις κατά τη διάρκεια της ψηφοφορίας 

1. Κάθε υποψήφιος ή ο αντιπρόσωπός του ή ο αναπλη¬ 
ρωτής του έχει το δικαίωμα να υποβάλλει εγγράφως στην 
Εφορευτική Επιτροπή ενστάσεις για παραβάσεις διατά¬ 
ξεων της απόφασης αυτής κατά τη διάρκεια της ψηφο¬ 
φορίας μέσα ή έξω από το εκλογικό κατάστημα. 


Οι ενστάσεις είναι γραπτές και καταχωρούνται υποχρε¬ 
ωτικά στο βιβλίο πρακτικών. 

2. Για τις ενστάσεις αποφασίζει η Εφορευτική Επιτροπή 
αιτιολογημένα είτε αμέσως είτε όταν τελειώσει η ψηφο¬ 
φορία. Οι αποφάσεις της καταχωρούνται στο βιβλίο πρα¬ 
κτικών. 

Άρθρο 12 

Διαλογή ψηφοδελτίων 

1. Η διαλογή των ψηφοδελτίων γίνεται μετά την κήρυξη 
του τέλους της αυτοπρόσωπης ψηφοφορίας κατά τη δια¬ 
δικασία των επόμενων παραγράφων. 

2. Η Εφορευτική Επιτροπή ανοίγει την κάλπη. Στο βιβλίο 
πρακτικών πιστοποιείται ότι οι σφραγίδες της κάλπης 
βρέθηκαν άθικτες τη στιγμή του ανοίγματος αυτής. 

3. Στη συνέχεια αριθμούνται οι φάκελοι χωρίς ν’ ανοι¬ 
χτούν. Το αποτέλεσμα της αρίθμησης γράφεται ολογρά¬ 
φως στο βιβλίο των πρακτικών. 

4. Αν από την αρίθμηση προκύψει διαφορά μεταξύ του 
αριθμού των φακέλων και του αριθμού των ψηφοφόρων 
που ψήφισαν, επαναλαμβάνεται η αρίθμηση. Αν και πάλι 
προκύψει διαφορά, αφαιρούνται οι φάκελοι εκείνοι που 
δεν έχουν τη μονογραφή του Προέδρου της Εφορευτικής 
Επιτροπής και ακολούθως εκείνοι που δεν έχουντη σφρα¬ 
γίδα του Ε.Κ.Α.Κ.Β. Αν οι φάκελοι που δεν έχουν μονο¬ 
γραφή ή σφραγίδα δεν καλύπτουν τη διαφορά, τότε όλοι 
οι σφραγισμένοι φάκελοι ρίχνονται και πάλι στην κάλπη 
και αφαιρούνται στην τύχη τόσοι όσοι απαιτούνται για να 
καλυφθεί η διαφορά. Οι φάκελοι που αφαιρούνται κατ’ 
αυτό τον τρόπο, καταστρέφονται από τον Πρόεδρο της 
Εφορευτικής Επιτροπής. Η Εφορευτική Επιτροπή οφείλει 
σε κάθε περίπτωση να διατυπώσει στα πρακτικά τη γνώ¬ 
μη της για την αιτία της ύπαρξης πλεοναζόντων φακέλων. 

5. Μετά την αρίθμηση των φακέλων ο Πρόεδρος της 
Εφορευτικής Επιτροπής αποσφραγίζει κάθε φάκελο ξε¬ 
χωριστά και αφού εξακριβώσει το έγκυρο του ψηφοδελ¬ 
τίου που περιέχει και το οποίο επιδεικνύει σε όποιον από 
τους παριστάμενους (μέλη της Εφορευτικής Επιτροπής, 
υποψηφίους ή αντιπροσώπους τους) το ζητήσει, διαβάζει 
μεγαλόφωνα το ονοματεπώνυμο του υποψηφίου που φέ¬ 
ρει σταυρό προτίμησης. Κάθε έγκυρο ψηφοδέλτιο αριθ- 
μείται και μονογράφεται από τον Πρόεδρο της Εφορευτι¬ 
κής Επιτροπής. 

Αφού προσδιοριστούνταέγκυρα ψηφοδέλτια, γίνεταιη 
καταμέτρηση των σταυρών προτίμησης που δόθηκαν 
υπέρ κάθε υποψηφίου. 

6. Ενστάσεις που αφορούν τη διαδικασία της διαλογής 
των ψήφων ασκούνται ενώπιον της Εφορευτικής Επιτρο¬ 
πής και εκδικάζονται από αυτήν πριν από το πέρας της 

7. Μετά τον τερματισμό της διαλογής η Εφορευτική 
Επιτροπή καταχωρίζει στο βιβλίο πρακτικώντης εκλογής 
την ώρα του πέρατος της διαλογής, το συνολικό αριθμό 
των εγγεγραμμένων στον πίνακα εκλογέων, το συνολικό 
αριθμό των εκλογέων που ψήφισαν, το συνολικό αριθμό 
των άκυρων ψηφοδελτίων, τον αριθμό των ψηφοδελτίων 
που προσβλήθηκαν ως άκυρα αλλά κηρύχθηκαν έγκυρα, 
τον αριθμό των σταυρών προτίμησης που έλαβε κάθε 
υποψήφιος και κάθε άλλο χρήσιμο στοιχείο. Το βιβλίο 
πρακτικών της εκλογής υπογράφεται από τα μέλη της 
Εφορευτικής Επιτροπής και τους παρόντες υποψηφίους 
ή τους εκπροσώπους των υποψηφίων ή τους αναπληρω¬ 
τές τους. 

Άρθρο 13 

Εκλογή εκπροσώπου 

1. Η Εφορευτική Επιτροπή καταρτίζει, εις διπλούν, πί¬ 
νακα στον οποίο εγγράφονται όλοι οι υποψήφιοι κατά φθί- 
νουσα σειρά των σταυρών προτίμησης που καθένας τους 
έλαβε, με πρώτο τον υποψήφιο που συγκεντρώνει τους 
περισσότερους σταυρούς προτίμησης. Σε περιπτώσεις 
ισοψηφιών για τον προσδιορισμό της σειράς εγγραφής 
των υποψηφίων στον πίνακα διενεργείται από την Εφο¬ 
ρευτική Επιτροπή δημόσια κλήρωση. 

2. Εκπρόσωπος των εργαζομένων στο Διοικητικό Συμ¬ 
βούλιο αναδεικνύεται ο υποψήφιος που είναι γραμμένος 
πρώτος στον πίνακα και οι υπόλοιποι θεωρούνται ανα¬ 
πληρωματικοί κατά τη σειρά κατάταξής τους. 

3. Αν ο εκπρόσωπος των εργαζομένων παύσει μετά την 
ανακήρυξή του να έχει την ιδιότητα του υπαλλήλου του 
Ε.Κ.Α.Κ.Β., χάνει την ιδιότητα του εκπροσώπου. Επίσης 
χάνει την ιδιότητα του εκπροσώπου ο υπάλληλος που τί¬ 
θεται σε αργία ή διαθεσιμότητα. Η αντικατάστασή του γί¬ 
νεται κατά τη σειρά της αναπλήρωσης για το υπόλοιπο 
της θητείας του εκπροσώπου των εργαζομένων. 

4. Αν στην κατάσταση των δικαιουμένων να εκλέγουν 
και να εκλέγονται είναι γραμμένος μόνο ένας δικαιούμε¬ 
νος ή υπάρχει μόνο ένας υποψήφιος, δεν διεξάγεται εκλο¬ 
γή και ο μοναδικός υποψήφιος αναδεικνύεται ως εκπρό¬ 
σωπος των εργαζομένων με πράξη του Προέδρου του Δι¬ 
οικητικού Συμβουλίου του Ε.Κ.Α.Κ.Β. 

Άρθρο 14 

Γνωστοποίηση αποτελεσμάτων 

Παράδοση στοιχείων 

1. Η Εφορευτική Επιτροπή, αμέσως μετά τον τερματι¬ 
σμό των ενεργειών του προηγούμενου άρθρου, γνωστο¬ 
ποιεί με έγγραφο του Προέδρου της το αποτέλεσμα της 
ψηφοφορίας στον Πρόεδρο του Ε.Κ.Α.Κ.Β. καιπαραδίδει 
σε αυτόν ή τον εκπρόσωπό του για φύλαξη το πρωτόκολ¬ 
λο ψηφοφορίας, το βιβλίο πρακτικών, τον πίνακα εκλογής 
του άρθρου 13 της παρούσας απόφασης και όσα άλλα 
εκλογικά έγγραφα υπάρχουν, καθώς και τα ψηφοδέλτια 
τακτοποιημένα κατά τη σειρά που αριθμήθηκαν. Για την 
παράδοση υπογράφεται σχετικό πρωτόκολλο. 

2. Τα στοιχεία αυτά φυλάσσονται μέχρι τη λήξη της θη¬ 
τείας του εκπροσώπου των εργαζομένων και ύστερα κα- 
ταστρέφονται, μετά από τη σύνταξη σχετικού πρακτικού 
του Προέδρου του Διοικητικού Συμβουλίου του Ε.Κ.Α.Κ. Β. 

Άρθρο 15 

Επανάληψη ψηφοφορίας 

Αν ακυρωθεί η εκλογή του εκπροσώπου των εργαζομέ¬ 
νων και διαταχθεί η επανάληψη της ψηφοφορίας η ψηφο¬ 
φορία επαναλαμβάνεται με βάση τους πίνακες εκλογέων 
που χρησιμοποιήθηκαν κατά την αρχική ψηφοφορία. 
Πρόταση και ανακήρυξη νέων υποψήφιων δεν επιτρέπε¬ 
ται 

Άρθρο 16 

Μεταβατική διάταξη 

Κατά την πρώτη εφαρμογή της παραγράφου 4 του άρ¬ 
θρου 6 του Ν. 3106/2003, η πρόσκληση των εργαζομένων 
στο Ε.Κ.Α.Κ.Β σε συνέλευση για εκλογή εκπροσώπου 
τους στην Επιτροπή Διοίκησης, εκδίδεται μέσα σε δέκα 


(10) ημέρες από την δημοσίευση της παρούσας απόφα¬ 
σης στην Εφημερίδα της Κυβερνήσεως. 

Άρθρο 17 
Δημοσίευση 

Η υπ’ αριθμ. Γ.Π. οικ 122997/9.12.2003 όμοια υπουργι¬ 
κή απόφαση καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Σεπτεμβρίου 2004 

Ο ΥΦΥΠΟΥΡΓΟΣ 

Γ. ΚΩΝΣΤΑΝΤΟΠΟΥΛΟΣ 
-♦- 

Αριθ. ΥΠΠΟ/ΔΝΣΑΚ/55274/1298 (7) 

Χαρακτηρισμός ως μνημείου του κτιρίου επί της οδού 
Κουμουνδούρου 28 στην περιοχή της Πλατείας Βάθη 
στο Δήμο Αθηναίων, φερόμενης ιδιοκτησίας Νικολάου 
και Γεωργίου Ξύδη. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων» που δημοσιεύθηκε στο Φ.Ε.Κ. 137/26.7.1985. 

β) Του Ν. 3028/2002 «Για την προστασία των Αρχαιοτή¬ 
των και εν γένει της Πολιτιστικής Κληρονομιάς» (Φ.Ε.Κ. 
153/Α/28.6.2002). 

γ) Του Ν. 2039/1992 «περί Κύρωσης της Σύμβασης για 
την προστασία της Αρχιτεκτονικής Κληρονομιάς της Ευ¬ 
ρώπης» (Φ.Ε.Κ. 61/Α713.4.1992). 

δ) Του Π.Δ. 191/2003 (ΦΕΚ 146/Α/13.6.2003) «Οργανι¬ 
σμός Υπουργείου Πολιτισμού». 

2. Την υπ’ αριθμ. 133/24.3.2004 απόφαση του Πρωθυ¬ 
πουργού και Υπουργού Πολιτισμού (Φ.Ε.Κ. 527/Β/ 
24.3.2004) με την οποία ανατίθεται η άσκηση αρμοδιοτή¬ 
των στην αναπληρωτή Υπ. Πολιτισμού Φ. Πάλλη Πετραλιά 
και στους Υφυπουργούς Γ. Ορφανό και Π. Τατούλη, όπως 
διορθώθηκε και δημοσιεύθηκε στο Φ.Ε.Κ. 558/Β/ 
2.4.2004. 

3. Την υπ’ αριθμ. ΥΠΠΟ/ΔΟΕΠΥ/ΤΠΟΝΥΣ/15/3696/ 
20.01.2004 υπουργική απόφαση «Μεταβίβαση αρμοδιο¬ 
τήτων του Υπουργού Πολιτισμού στις Περιφερειακές..» 
(ΦΕΚ 70/Β/20.1.2004) καθώς και την υπ’ αριθμ. ΥΠΠΟ/ 
ΔΟΕΠΥ/ΤΠΟΝΥΣ/14/3698/20.1.2004 υπουργική απόφα¬ 
ση «Οργάνωση και λειτουργία των Συμβουλίων του Ν. 
3028/2002» (ΦΕΚ70/Β/20.1.2004). 

4. Την ομόφωνη γνωμοδότηση του Τοπικού Συμβουλίου 
Μνημείων με αριθμό Πρακτικού 6/19.2.2004, αποφασί¬ 
ζουμε: 

Χαρακτηρίζουμε ως μνημείο, σύμφωνα με τις διατάξεις 
του Ν. 3028/2002 το κτίριο επί της της οδού Κουμουνδού¬ 
ρου 28 στην περιοχή της Πλατείας Βάθη στο Δήμο Αθη¬ 
ναίων, φερόμενης ιδιοκτησίας Νικολάου και Γεωργίου 
Ξύδη, διότι πρόκειται για σπουδαίο δείγμα εκλεκτικιστι- 
κής τεχνοτροπίας στην Αθήνα, κατασκευασμένο περίπου 
το 1920, που προσφέρει με την αρχιτεκτονική του στην αι¬ 
σθητική της πόλης και είναι ιδιαίτερα σημαντικό για τη με- 

λέτη της ιστορίας της Αρχιτεκτονικής της πόλεως των 
Αθηνών λόγω της αρχιτεκτονικής, πολεοδομικής και εν 
γένει ιστορικής και καλλιτεχνικής σημασίας του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουλίου 2004 

Ο ΥΦΥΠΟΥΡΓΟΣ 

ΠΕΤΡΟΣΤΑΤΟΥΛΗΣ 
-♦- 

Αριθ. ΥΠΠΟ/ΔΝΣΑΚ/55614/1306 (8) 

Χαρακτηρισμός ως μνημείου του κελύφους του κτιρίου 
επί της οδού Αγ. Πατέρων 11-13 και Δελβινιώτη στην 
πόλη της Κέρκυρας, φερομένης ιδιοκτησίας της Φι¬ 
λαρμονικής Ένωσης Κερκύρας «Ο Καποδίστριας». 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων» που δημοσιεύθηκε στο ΦΈ.Κ. 137/26.7.1985. 

β) Του Ν. 3028/2002 «Για την προστασία των Αρχαιοτή¬ 
των και εν γένει της Πολιτιστικής Κληρονομιάς» (ΦΈ.Κ. 
153/Α/28.6.2002). 

γ) Του Ν. 2039/1992 «περί Κύρωσης της Σύμβασης για 
την προστασία της Αρχιτεκτονικής Κληρονομιάς της Ευ¬ 
ρώπης» (ΦΈ.Κ. 61/Α713.4.1992). 

δ) Του Π.Δ. 191/2003 (ΦΕΚ 146/Α/13.6.2003) «Οργανι¬ 
σμός Υπουργείου Πολιτισμού». 

2. Την υπ’ αριθμ. 133/24.3.2004 απόφαση του Πρωθυ¬ 
πουργού και Υπουργού Πολιτισμού (ΦΈ.Κ. 527/Β/ 
24.3.2004) με την οποία ανατίθεται η άσκηση αρμοδιοτή¬ 
των στην αναπληρωτή Υπ. Πολιτισμού Φ. Πάλλη Πετραλιά 
και στους Υφυπουργούς Γ. Ορφανό και Π. Τατούλη, όπως 
διορθώθηκε και δημοσιεύθηκε στο ΦΈ.Κ. 558/Β/2.4.2004 


3. Την Εισήγηση της ΥΝΜΤΕ Ηπείρου, της Διεύθυνσης 
Νεώτερης και Σύγχρονης Αρχιτεκτονικής Κληρονομιάς 
και τα λοιπά στοιχεία του φακέλου που έχει συντάξει η 
Υπηρεσία μας. 

4. Την Υπουργική Απόφαση ΥΠΠΟ/ΔΟΕΠΥΠΓΠΟ- 
ΝΥΣ/15/3696/20.1.2004 «Μεταβίβαση αρμοδιοτήτων του 
Υπουργού Πολιτισμού στις Περιφερειακές...» (ΦΕΚ 70/Β/ 
20.1.2004) καθώς και την Υπουργική Απόφαση ΥΠΠΟ/ΔΟΕ- 
ΠΥ/ΤΠΟΝΥΣ/14/3698/20.1.2004 «Οργάνωση και λειτουργία 
των Συμβουλίων του Ν. 3028/2002» (ΦΕΚ70/ Β/20.1.2004). 

5. Την ομόφωνη γνωμοδότηση του Κεντρικού Συμβουλί¬ 
ου Μνημείων με αριθμό Πρακτικού 11/8.7.2004. 

5. Την ομόφωνη γνωμοδότηση του Κεντρικού Συμβουλίου 
Μνημείων με αριθμό Πρακτικού 11/8.7.2004, αποφασίζουμε: 

Χαρακτηρίζουμε ως μνημείο, σύμφωνα με τις διατάξεις 
του Ν. 3028/2002, το κέλυφος του κτιρίου επί της οδού 
Αγ. Πατέρων 11-13 και Δελβινιώτη στηνπόλητης Κέρκυ¬ 
ρας, φερομένης ιδιοκτησίας της Φιλαρμονικής Ένωσης 
Κερκύρας «Ο Καποδίστριας», διότι αποτελεί χαρακτηρι¬ 
στικό δείγμα λαϊκής πολυκατοικίας των αρχών του 19ου 
αιώνα, όπως διαμορφώθηκε επί Αγγλοκρατίας στο ιστο¬ 
ρικό κέντρο της πόλεως. Το κτίριο έχει επιβλητικό όγκο, 
με χαρακτηριστική για την εποχή του ρυθμολογία ανοιγ¬ 
μάτων στις όψεις του και βρίσκεται στον περιβάλλοντα 
χώρο του Ι.Ν.τωνΑγ. Πατέρων. 

Επίσης, το κτίριο έχει ιδιαίτερο κοινωνικό και πολιτιστι¬ 
κό ενδιαφέρον, αφού η χρήση του συνδέεται με τους εκ¬ 
παιδευτικούς σκοπούς της Φιλαρμονικής Ένωσης Κερκύ¬ 
ρας «Ο Καποδίστριας». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουλίου 2004 

Ο ΥΦΥΠΟΥΡΓΟΣ 

ΠΕΤΡΟΣΤΑΤΟΥΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




